Samandráttur: Línuskip: Tvey eru á Íslandsrygginum og eitt er eystanfyri. Tey hava mest av svartkalva, toski og so nakað av blálongu og lira. Helst koma øll at landa mánadagin. Eitt línuskip er við Ísland og kemur at landa miðskeiðis í vikuni. Eitt frystilínuskip er á Íslandsrygginum. Fleiri hava lagt fyri summari, men onkur fer út í næstum. Útróður: Streymurin verður góður og veðri sær gott út, men hóast tað, vænta vit ikki so nógv av útróðrarfiski. Tað eru fleiri bátar sum liggja og pussa upp ella eru í feriu. Djúpvatnstrolarar: Trýggjir fiska svartkalva og so nakað av kongafiski. Vit vantað ein landar í vikuni, meðan hinir neyvan landa hesa vikuna. Ein frystitrolari er eisini nýliga byrjaður túr. Hann fiskar eisini svartkalva. Partrolarar: Tey flestu pørini eru til fiskarí. Fleiri pør fiska svartkalva og restin er so á upsanum. Fiskaríið eftir upsa er smáligur, meðan hann er heldur fragari eftir svartkalva. Pørini landa mest fyrst í vikuni. Trý pør fiska gulllaks. Trolbátar: Bara tveir eru til fiskarí. Báðir eru nýliga byrjaðir túr, so enn er óvist nær teir koma at landa. Fáa mest av toski og hýsu. Garnaskip: Bara eitt garnaskip er til fiskarí, vænti at tað landar fyrst í vikuni. Fiskaríið er brúkiligt.